Synagogue Church building collapse
On 12 September 2014, one ogbonge building wey dey for Synagogue, Church of All Nations area fall rish ground. Som pipo ves wit di National Emergency Management Agency (NEMA) and odas becos dem tink say dos emagesi agensi nor give enof infomeshon abaut di tragedi.

Sad tori
On 12 September 2014, one ogbonge building fall for di SCOAN's area wey dey for Lagos, killing if e small well-well 115 pipo, 84 of dem na South Africans.

Predishons
Di oga kpatakpata of di church, T. B. Joshua tok say e give profesi abaut di Synagogue Church building collapse "three weeks bifor e hapun".

While anoda Naija relijos figor, Isaiah Ogedegbe also tok say e si di tin eight months bifor e hapun.

Isaiah Ogedegbe na also Naija blogga.

Pipo wey kpai
Naija emagesi agensi nor gre reliz di kontris of pipo wey kpai. But oda kontris don give som infomeshon about dos wey kpai. Plenti of di pipo wey kpai na fom Saut Afrika.

Reashons
Di gofnor of Lagos State for dat time; Babatunde Fashola, orda all church wokas comot fom di sait becos dem gatz to propali rescue di bodis wey di building fall pres. Di gofmet also tok say di church nor get gofmet aprova bifor konstrushon.

Jonalis Nicholas Ibekwe reliz one audio recodin wey capshor momet wen T. B. Joshua give bribes to som jonalis mek dem for ripot di tragedi wit style so dat im church nem nor go spoil.

Cause
Di oga kpatakpata of di church, T. B. Joshua don tok wetin cause di tragedi. Acordin to im, na one strange aircraft wey fly ova di building for small time bifor e fall. Dem reliz vidoh for YouTube wey capshor momet wen di plane fly ova di building bifor e fall.

But di korona ripot tok say di tragedi hapun becos dem nor konstrut di building well.
Three gofmet agensi - di Nigeria Building And Road Research Institute (NBRRI), di Council for di Regulation of Engineering in Nigeria (COREN) and di Building Collapse Prevention Guild (BCPG) lok at di sait and si som eros.

Trial
Joshua nor gre show im face for one November 2015 hearing and SCOAN's lawyas rait meni aplikashons to stop di trial.

Di Lagos State gofmet
don tok say di case must get trial.

Loka tok tok persin for redio, Daddy Freeze kompe di tragedi to anoda one wey hapun for Lekki, wen sekuriti agensi ares and jay di oga of Lekki Gardens, Richard Nyong becos e ilegali opun im building onda konstrushon and wey leta fall rish ground.
Freeze ves wit di sekuriti agensi becos dem ares Nyong sharpali, but dem nor ares Joshua.

Wie dem gada di tori

2010s for Naija
2010s katakata for Afrika